Bekendtgørelse om ændring af bekendtgørelse om økologisk arealtilskud

**§ 1**

I bekendtgørelse nr. 1077 af 1. juni 2021 om økologisk arealtilskud, som ændret ved bekendtgørelse nr. 151 af 27. januar 2022, bekendtgørelse nr. 1095 af 29. juni 2022, bekendtgørelse nr. 93 af 25. januar 2023 og bekendtgørelse nr. 638 af 30. maj 2023, foretages følgende ændring:

**1.** I *§ 3, nr. 1,* ændres »§ 7, stk. 1, i bekendtgørelse om grundbetaling m.v. til landbrugere for 2023« til: »§ 7, stk. 1, i bekendtgørelse om grundbetaling m.v. til landbrugere for 2024«

**2.** I § *3, nr. 2,* affattes således:

»Landbrugsareal: Areal, som defineret i § 2, nr. 3, i bekendtgørelse om grundbetaling m.v. til landbrugere for 2024.«

**3.** I *§ 5, stk. 1,* ændres »jf. § 10, stk. 1 i bekendtgørelse nr. 74 af 26. januar 2023 om ansøgninger m.v. til visse ordninger for landbrugere i Tast selv i 2023, som ændret ved bekendtgørelse nr. 380 af 11. april 2023. « til: »jf. 10, stk. 1, i bekendtgørelse om ansøgninger m.v. for landbrugere i Tast selv.«

**4.** *§ 25, stk. 4,* affattes således:

»Den erhverver, der indtræder i tilsagnet, indtræder i rettigheder, jf. dog § 34, stk. 2, og pligter efter tilsagnet.«

**5.** *§ 29* affattes således:

»Hvis der er søgt om tilskud til biodiversitet og bæredygtighed, ekstensivering med slæt, privat skovrejsning eller fastholdelse af arealer i Landbrugsstyrelsens vand- og klimaprojekter, nedsættes det årlige tilskud for arealet for det pågældende tilsagnsår til 0 kr. pr. ha, jf. § 28, stk. 1. «

**§ 2**

Bekendtgørelsen træder i kraft den XXX.